ᱡᱚᱢᱩᱱᱟ ᱫᱮᱵᱤ

ᱡᱚᱢᱩᱱᱟ ᱫᱮᱵᱤ  (᱑᱙ ᱱᱚᱵᱷᱮᱢᱵᱚᱨ ᱑᱙᱒᱙ – ᱒᱔ ᱥᱮᱯᱴᱮᱢᱵᱚᱨ ᱒᱐᱑᱐) ᱫᱚ ᱢᱚᱫᱷᱭᱚ ᱯᱨᱚᱫᱮᱥ ᱨᱤᱱᱤᱡ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱝᱜᱽᱨᱮᱥ ᱯᱟᱨᱴᱤ ᱨᱤᱱᱤᱡ ᱟᱹᱭᱩᱨᱤᱭᱟᱹ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤ ᱫᱚ ᱢᱚᱫᱷᱭᱚ ᱯᱨᱚᱫᱮᱥ ᱵᱤᱫᱷᱟᱱ ᱥᱚᱵᱷᱟ ᱨᱤᱱᱤᱡ ᱥᱚᱦᱮᱛ ᱮ ᱛᱟᱦᱮᱸ ᱠᱟᱱᱟᱭ ᱟᱨ ᱵᱷᱮᱯᱮᱫ ᱨᱤᱱᱤᱡ ᱟᱹᱭᱩᱨᱤᱭᱟᱹ ᱟᱨ ᱡᱚᱜᱚ ᱥᱤᱨᱟᱹ ᱢᱚᱱᱛᱨᱤ ᱞᱮᱠᱟᱛᱮᱭ ᱠᱟᱹᱢᱤ ᱠᱟᱱ ᱛᱟᱦᱮᱸᱫ ᱾ ᱩᱱᱤ ᱫᱚ ᱡᱷᱟᱵᱩᱣᱟ (᱑᱙᱖᱒-᱑᱙᱖᱗) ᱠᱷᱚᱱ ᱞᱳᱠᱥᱚᱵᱷᱟ ᱥᱚᱦᱮᱛ ᱞᱮᱠᱟᱛᱮᱭ ᱵᱟᱪᱷᱚᱱ ᱞᱮᱱᱟ ᱾ ᱩᱱᱤ ᱫᱚ ᱑᱙᱗᱘ ᱠᱷᱚᱱ ᱑᱙᱘᱑ ᱫᱷᱟᱹᱨᱤᱡ ᱨᱟᱡᱽᱭᱚ ᱥᱚᱵᱷᱟ ᱨᱤᱱᱤᱡ ᱥᱚᱦᱮᱛ ᱦᱚᱸᱭ ᱛᱟᱦᱮᱸ ᱠᱟᱱᱟ ᱾

ᱠᱟᱹᱢᱤ ᱡᱤᱭᱚᱱ
ᱩᱱᱤ ᱫᱚ ᱑᱙᱕᱒ ᱠᱷᱚᱱ ᱑᱙᱕᱗ ᱫᱷᱟᱹᱨᱤᱡ ᱢᱚᱫᱷᱭᱚ ᱵᱷᱟᱨᱚᱛ ᱯᱚᱱᱚᱛ ᱨᱮᱱᱟᱜ ᱯᱩᱭᱞᱩ ᱥᱚᱝᱥᱚᱫᱽ ᱨᱤᱱᱤᱡ ᱥᱚᱦᱮᱛ ᱮ ᱛᱟᱦᱮᱸ ᱠᱟᱱᱟᱭ ᱾ ᱚᱱᱟ ᱛᱟᱭᱚᱢ ᱑᱙᱖᱒ ᱠᱷᱚᱱ ᱑᱙᱖᱗ ᱫᱷᱟᱹᱨᱤᱡ ᱡᱷᱟᱵᱩᱣᱟ ᱨᱤᱱᱤᱡ ᱥᱚᱝᱥᱚᱫᱽ ᱥᱚᱦᱮᱛ ᱟᱨ ᱑᱙᱗᱘ ᱠᱷᱚᱱ ᱑᱙᱘᱑ ᱫᱷᱟᱹᱨᱤᱡ ᱨᱟᱡᱽᱭᱚ ᱥᱚᱵᱷᱟ ᱨᱤᱱᱤᱡ ᱥᱚᱦᱮᱛ ᱮ ᱛᱟᱦᱮᱸ ᱠᱟᱱᱟᱭ ᱾

ᱩᱱᱤ ᱫᱚ ᱚᱨᱡᱩᱱ ᱥᱤᱝ, ᱢᱳᱴᱤᱞᱟᱞ ᱵᱳᱨᱟ ᱟᱨ ᱥᱭᱟᱢᱟ ᱪᱚᱨᱚᱱ ᱥᱩᱠᱞᱟ ᱠᱚᱣᱟᱜ ᱥᱚᱨᱠᱟᱨ ᱨᱮ ᱡᱩᱱᱤᱭᱚᱨ ᱢᱚᱱᱛᱨᱤ ᱛᱟᱦᱮᱸ ᱠᱟᱱᱟᱭ, ᱢᱮᱱᱠᱷᱟᱱ ᱫᱤᱜᱽᱵᱷᱤᱡᱚᱭ ᱥᱤᱝ ᱟᱜ ᱥᱟᱥᱚᱱ ᱚᱠᱛᱚ ᱨᱮ ᱩᱱᱤ ᱫᱚ ᱢᱚᱱᱛᱨᱤ ᱫᱚᱞ ᱨᱮ ᱥᱮᱞᱮᱫ ᱞᱮᱱᱟᱭ ᱟᱨ ᱛᱟᱭᱚᱢ ᱛᱮ ᱑᱙᱙᱘ ᱥᱟᱞ ᱨᱮ ᱩᱱᱤ ᱫᱚ ᱢᱚᱫᱷᱭᱚ ᱯᱨᱚᱫᱮᱥ ᱨᱤᱱᱤᱡ ᱡᱚᱜᱚ ᱥᱤᱨᱟᱹ ᱢᱚᱱᱛᱨᱤ ᱞᱮᱠᱟᱛᱮ ᱩᱪᱷᱟᱹᱱ ᱮᱱᱟᱭ, ᱚᱱᱟ ᱛᱮ ᱩᱱᱤ ᱫᱚ ᱯᱩᱭᱞᱩ ᱛᱤᱨᱞᱟᱹ ᱡᱚᱜᱚ ᱥᱤᱨᱟᱹ ᱢᱚᱱᱛᱨᱤ ᱮᱱᱟᱭ ᱾

ᱡᱚᱠᱷᱚᱱ ᱒᱐᱐᱓ ᱨᱮ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱝᱜᱽᱨᱮᱥ ᱥᱚᱨᱠᱟᱨ ᱠᱷᱚᱱ ᱵᱟᱦᱨᱮ ᱞᱮᱱᱟ, ᱩᱱ ᱡᱚᱠᱷᱟᱜ ᱩᱱᱤ ᱫᱚ ᱨᱟᱡᱽᱵᱷᱟᱥᱟ ᱨᱤᱱᱤᱡ ᱟᱹᱭᱩᱨᱤᱭᱟᱹ ᱞᱮᱠᱟᱛᱮᱭ ᱵᱟᱪᱷᱚᱱ ᱮᱱᱟ ᱟᱨ ᱒᱐᱑᱐ ᱥᱟᱞ ᱫᱷᱟᱹᱨᱤᱡ ᱱᱚᱣᱟ ᱯᱚᱫᱽ ᱨᱮᱭ ᱛᱟᱦᱮᱸ ᱮᱱᱟ ᱾Cong leader Jamuna Devi passes awayMP Leader of Oppn Jamuna Devi dies at 80

ᱜᱩᱨ
ᱠᱮᱱᱥᱟᱨ ᱥᱟᱶ ᱟᱹᱰᱤ ᱫᱤᱱ ᱫᱷᱟᱹᱨᱤᱡ ᱞᱟᱹᱲᱦᱟᱹᱭ ᱛᱟᱭᱚᱢ ᱒᱔ ᱥᱮᱯᱴᱮᱢᱵᱚᱨ ᱒᱐᱑᱐ ᱨᱮ ᱤᱱᱫᱳᱨ ᱨᱮ ᱫᱮᱵᱤ ᱟᱜ ᱜᱩᱨ ᱦᱩᱭ ᱞᱮᱱᱟ ᱾MP Leader of Oppn Jamuna Devi dies at 80

ᱥᱟᱹᱠᱷᱭᱟᱹᱛ

ᱛᱷᱚᱠ:᱑᱙᱒᱙ ᱨᱮ ᱡᱟᱱᱟᱢ ᱠᱚ
ᱛᱷᱚᱠ:᱒᱐᱐᱘ ᱨᱮ ᱜᱩᱨ ᱠᱚ
ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱠᱷᱚᱱ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱝᱜᱽᱨᱮᱥ ᱨᱤᱱ ᱨᱟᱡᱽᱟᱹᱨᱤᱭᱟᱹ ᱠᱚ
ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱤᱱ ᱞᱳᱠᱥᱚᱵᱷᱟ ᱥᱚᱦᱮᱛ ᱠᱚ
ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱤᱱ ᱨᱟᱡᱽᱭᱚ ᱥᱚᱵᱷᱟ ᱥᱚᱦᱮᱛ ᱠᱚ
ᱛᱷᱚᱠ:ᱫᱷᱟᱨ ᱦᱚᱱᱚᱛ ᱨᱤᱱ ᱦᱚᱲ